Maart | 2012 | MaanKind
30 Vrydag Mar 2012
Vandag het ek amptelik boeke begin minder maak, op verskillende maniere. Party word net herversprei na ander boekrakke in ons gastewoonstelle (party word daar gelees, party gesteel, en party geruil vir ‘n boek wat hulle weer klaar gelees het), maar ek het ook ‘n paar van die nuwer Afrikaanse boeke vir iemand wie al haar boeke verloor het toe haar huis afgebrand het, gepos. Boeke is nie heilig nie. Boeke moet eerder gaan waar dit gelees word. Ek het te veel boeke, meeste het ek klaar gelees en dit moet eerder uitgedeel word as wat dit stof vergader. En stofmyte, vismotte, of muf hier by die see. So skiet my, maar dis hoe ek voel.
Wat wel vir my heilig is, is die rol wat die skrywer speel om ‘n boodskap te bring, aan dié wat dit nodig het. En dit wat ek leer deur dit te lees, of dit bloot is om te ontspan, kennis te versamel, met karakters te assosieer, en die kleinste lewenslessies raak te sien in selfs die ligste leestof. Dit ja, dit is vir my heilig. Die boek self is net die instrument wat die boodskap dra.
Dis dieselfde met e-Boeke. Die Kindle of Gobi of iPad is nie heilig nie, dit gaan oor die woorde of die emosies of dit wat die woorde aan jou siel doen wanneer jy lees. Of nie?
Van e-Boeke gepraat, Boekemakranka is baie opgewonde oor twee nuwe boeke wat binnekort verskyn as e-Boeke op Amazon:
Naakstudie van ‘n Boeremeisie – Marlene Jordaan (Digbundel)
Spel met die Dood – Dries Brunt
Intussen is daar ‘n hele klomp e-Boeke om te geniet, oa van Boekemakranka se topverkopers Rika du Plessis en Adele Reynders. Gebruik sommer hierdie maklike skakel om na al Boekemakranka se boeke op Amazon te gaan kyk!
Lekker lees die naweek!
Die beste R22 wat ek hierdie week spandeer het!
29 Donderdag Mar 2012
Boekemakranka, e-Boek Uitgewers, e-Boeke, Holly Lisle
Wie van ons wil nie graag stories skryf nie? En die wat reeds skryf – wie wil nie graag beter skryf nie? Dis juis by skrywer Madelie Human waar ek hiervan gelees het.
Skrywer Holly Lisle het hierdie skryfkursus, wat veel, veel meer bied as net die aflaai en deurwerk van die boek . Dit is interaktief. Hoewel ek dit gekoop en op my Kindle afgelaai het, is dit vir my makliker om dit op my rekenaar oop te maak en deur te werk. Daar is ook skakels na al haar ander worksheets wat jy gratis kan kry.
Dit alles vir $2.99
Hierdie is nou wat ek noem wen-wen. Geen wonder sy doen so goed nie.
28 Woensdag Mar 2012
Watter twee emosies sou jy koppel as jy hierdie voorblad sien? Wat is jou eerste gedagte as jy na daarna kyk? Dit is ‘n skildery van die plek waar die verhaal afspeel, deur Kok Hoffman.
Gee my twee.
23 Vrydag Mar 2012
Kleinmond, Kleinmond Self-Catering Accommodation, Kleinmond Selfsorg Akkommodasie
Mens wil nou nie sommer met die deur in die Huis val nie, maar almal wat al by Casa Maan aan Huis was, sal verstaan waarom ek so opgewonde is dat daar nie met my Huis te hou is nie!
Ek het voorheen geskryf hoe ons hier in Kleinmond beland het, en ook wat dit voorafgegaan het. Wat alles in plek laat val het.
Nou die ‘verflenterde’ huis waarvan ek daar gepraat het, is eintlik baie geskiedkundig. Die gebou waarvan ons woonhuis deel vorm (die huisgedeelte is eers ongeveer 20 jaar gelede aangebou) was Kleinmond se eerste Algemene Handelaar in die middel van die vorige eeu. Die ouer inwoners onthou verskriklik min van die geskiedenis van ons huis, in so ‘n mate dat ek weerstand teen die verskaffing van inligting vermoed. Hulle is taai, en slaan bottoe as ek navraag doen. Ons kon tot dusver ook geen foto’s van die huis opspoor nie.
So kom ek toe hierdie week af op nie minder as twee skilderye, wat die bekende kunstenaar John Kramer van ons huis gemaak het nie!
En so lyk dit nou by Kleinmond Self-Catering Accommodation
Groete van Huis tot Huis…
Human Rights vir Kinders
20 Dinsdag Mar 2012
Elke jaar hierdie tyd dink ek terug aan ‘n baie besondere dag. Ongeveer 2000 moes ek ‘n skool toespreek oor die betekenis van Human Rights, en ek daag toe daar op met ‘n lekker uitgewerkte toespraak, met uitgesnyde letters wat spel
H U M A N R I G H T S.
Ek was net lekker aan die gang, toe kom stop die skoolhoof my, en sê ek moet asseblief dadelik stop, hy ry gou om sy videokamera te haal, hulle wil die toespraak op band neem, en kan ek die kinders besig hou tot hy terugkom, dan begin ek oor.
Nou hoe hou ek ‘n saal vol kinders besig? So vinnig het ek nog nooit gedink nie, toe laat ek maar die lot sing dat die saal so dreun, en ek sing tog te lekker saam. Heel jolig, tot die skoolhoof terug is en ek van voor af moes begin en hy begin opneem. Daardie dag het ek besef hoe wonderlik kinders is. Die enigste persoon wat ontsenu was, was ek.
So het ek ‘n week of wat gelede afgekom op my C & L 1, en snaaks genoeg vind ek toe ook die stuk wat ek vir die kinders gedoen het as C & L 3! (Verbatim)
Saturday 21 March is Human Rights Day. Human Rights Day is about Human Rights. So what exactly is Human Rights? Come on? Yes, that’s right, but is also about the Right to be a Human Being. We must not always look at out Rights, what we can get from others or from life, but also what we can give.
Let’s look at what Human Rights stand for:
How do we spell Human Rights? (Show)
H H stands for Happiness. We as human beings have the Right to be Happy, but Happiness does not always mean how rich we are, or what we have. Happiness is something within ourselves.
H also stands for Honesty. Our friends, family and teachers have the right to our Honesty. And don’t forget to be Honest to yourself!
U U is for Understanding. We must Understand that things can not always be done our own way. We must understand that we are all different, and every single person has the Right to be different.
M M is for Morality – We must always keep high Moral Standards. But what does it mean? In short, it is the difference between right and wrong. How often have you done something wrong, and you knew, deep in your heart that it was wrong, there was this tiny little voice deep inside which told you that it was wrong!
A A stands for Accepting. We must Accept one another – accept that we are different in certain ways, but also accept that basically we are all the same – Humans. And oh yes, it is not only human beings that have Rights! Animals have Rights too! The rabbits, guinea pigs and other animals at my nursery also have the right to be looked after, and to be fed every day.
N Never be Negative! Be positive! Have you seen Mike Lipkin on Breakfast TV?? What does he say? Yes! Yes! Yes!
R R does not only stand for our Rights, but also for Responsibility. We have a Responsibility towards ourselves and other people.
R also stands for Reaching Out – Reach out to other people – they need you, and you need them.
I I stands for Inspiration. We can do so much to Inspire other people. If your friend wants to come over and play, and you know that he/she hasn’t done his/her homework yet, why don’t you suggest that you do your homework together, and then play?
G G is for Give. Let’s Give to one another, not only physical things like our sandwiches, but also our knowledge.
H H stands for Humour. A good sense of Humour does not mean trying to be funny, or to do silly things. It is the ability to see the funny side of an ordinary situation. Humour is very important in this serious world we live in, but never use humour in a hurtful way – we all have the Right to be treated with dignity.
T T is for the Truth. It is so much easier to tell the Truth, even if it is difficult. Come on, when you tell a lie about something, you keep thinking about it the whole day, and it might even keep you awake at night. But how often do you think, and worry, about something you have told the truth about? Am I right? Our friends and family have the Right to the Truth! Have you all heard abouth the Truth and Reconciliation Commission? The idea is to tell the Truth and bring about Reconciliation.
S S is for Sharing. When you share something with a friend, it will make you feel good as well.
S also stands for Success – we all want to be successful in whatever we do, don’t we? We all have the Right to be Successful, but remember, it takes a lot of hard work!
So that is what Human Rights stand for! Do you see how positive Human Rights can be?
Ek sou gister nog hierdie kon skryf…
18 Sondag Mar 2012
Julle weet mos – waar mense lank genoeg intiem saamwoon ontstaan daar allerhande gesegdetjies. En dan is net ‘n oogvang, of ‘n woord of twee nodig om jou te laat besef jou MaanMaat wil eintlik sê:
Kyk, Ouma – The length of the cat can be measured by the heat of the sun…
Nartjieskil is ‘n bejaarde dame. Sy was tot onlangs effe mollig en as sy met sulke stywe bene wegstap om haar afkeuring te kenne te gee, dan swaai daar sulke lelle onder haar maag wat dan die stywe wegstap net so effe belaglik van agter af laat lyk. Maar moenie dat sy hoor nie… sy hét immers ‘n plaat in die heup na ‘n onderonsie met ‘n kar jare gelede…
Haar doopnaam is Tandu-La. Tandu-La Hugo. Maar dit het alteveel na die Tangelo’s geklink wat ons as kinders nartjie-lemoene genoem het, en so het sy later bloot Nartjieskil geword.
Sy is streng op roetine, en duld nie afwyking nie. ‘n Fynproewer wat net Hill’s vir Senior katte eet, maar tog ook in haar prille jeug smaak vir ‘n beskermde miniatuur paddaboudjie had. Vir klein dogtertjies het sy geen ooghare nie, en ‘n vreemdeling se hand duld sy nie.
Ek sou gister nog hierdie kon skryf. Maar nou kan ek nie.
Want Nartjieskil is weg.
Moord bly Moord
10 Saterdag Mar 2012
Boodskappe, Engele, Muskiete, Vere
Wanneer laas het jy ‘n moord gepleeg? Ek het pas netnou, sonder om ‘n oog te knip. Hier is die lykie.
Maar dink julle nie hy het ‘n besonder mean gesiggie nie?
Van jou sal net ‘n bloedkol bly…
Waar pas die Heiligheid van Alle Lewe in as ‘n mens koelbloedig jag maak op ‘n weerlose ou dingetjie met fyn, deursigtige vlerkies? Kry jy dit reg om steeds te sê, I love you, but go away, as jy vir die hoeveelste keer wakker word van ‘n brandkol op die arm of ‘n zoem in jou oor? Ek faal jammerlik. Sorry. Ek vind dit ook moeilik om die sagte kol in my hart te vind vir ‘n plantluis.
Jare gelede het `n vriendin haar vreeslik vir my vererg oor `n stuk leer. Ek het `n suede baadjie gedra, met pels om die kraag, en sy was hewig geskok dat ek dit kon dra. Die suede was vir haar OK, maar nie die pels nie. Dit was dan onskuldige diertjies wat gesterf het ter wille van my stukkie pels. Wat ek nie kon begryp nie, was hoekom haar leersandale, belt, handsak ens OK was, maar die oomblik toe daar bietjie hare op die leer was, toe verander dit die sakie.
Maar ek vang myself gedurig met daardie selfde tipe redenasie – ek kry bv plantluise op my Geraniums, en sonder om twee keer te dink, gaan maak ek seepwater en spirits aan, want dis mos ekologies beter, en sal ook nie die voëltjies laat vrek nie. Toe tref dit my – ek is bekommerd oor die voëltjies, maar ek maak plantluise dood sonder om `n oog te knip? Nou hoe nou? Dubbele standaarde om myself te pas.
Maar wat ek eintlik oor vere wou sê, waarna ek in gister se inskrywing verwys het. Ek het een goeie dag ‘n Gestrande Engel met gekneusde vlerke langs die kuswandelpaadjie raakgeloop…
Een oggend hierdie week toe ek ons bed opmaak, sien ek toe ‘n ‘muskiet’ langs MaanMan se kussing. Gedagtig aan die vabondjies wat nag na nag hulle lewens verloor in ons kamer, wou ek hierdie ‘muskiet’ se pikante bekkie afneem. Die kamera kan beter sien as ek, en dit is toe wat ek deur die lens sien.
”n Gevalle Engel… Waar die groen miniatuur veertjie vandaan kom, kan ek nie eers raai nie. Dit was so klein, die agtergrond is ‘n fyngeweefde op-die-oog-af roomkleur duvet. Hier lyk dit soos wit en bruin strepe hekelwerk.
My Naam is MaanKind
07 Woensdag Mar 2012
Die Maan, Getye, MaanKind, Moonbow, Volmaan
My naam is MaanKind en ek is lief vir die man in die maan
Vanaand lyk sy so hier van my balkon af.
Enige mens kan Google oor die Maan, maar daar is net iets omtrent die maan wat my net so effens besitlik maak daaroor. Die Maan beïnvloed my buie, en bring ‘n diep verlange in my hart. Na myself, my eie siel. Daar is ‘n eensaamheid binne-in my, ‘n dors wat net ek kan les.
Toe Ballyhoo se treffer Man in the Moon die trefferslyste gehaal het in die 80’s, was dit lank nie die laaste wat hierdie in my huis gespeel het nie.
My klippe spoel ek in soutwater af as die maan vol is, en ek laat my kristalle buite om die maanstrale op te vang.
Die siklusse van die lewe en die aarde is nêrens so duidelik soos hier by die see waar die maan die getye bepaal nie.
Daar word gesê dat ons ‘n Super Moon het wanneer die maan die dag die naaste aan die aarde is, en dit met volmaan saamval. Ons het laas in 2005 ‘n Super Moon gehad, en toe weer in Maart 2011.
Super Moon 26 Augustus 2005
Hurricane Katrina peak 28 Augustus 2005
Kleinmond se stormsee verwoes kuswandelpad 27 Augustus 2005
Ons het jare gelede een aand 23:00 ‘n MoonBow gesien. Dit is ‘n volkleur reënboog, in die nag. Ek het dit met my eie oë gesien, en dis absolute magic!
Een van die mooiste volmane het saamgeval met ‘n tragedie, toe Kleinmond se berge so onbeheersd gebrand het. So het die vuurbal voor my kamervenster gelyk. Die vroue wat so dans, was in die vorm van Mirteblaartjies .
Volmaan. My Maan.
Het jy ‘n vraag?
01 Donderdag Mar 2012
Bloggers, ek het julle hulp nodig, asseblief. Ek is betrokke by ‘n koerantartikel oor e-Boeke en “The Kindle Phenomenon”. Hulle wil dit graag in tipe vraag/antwoord onderhoudvorm hê. As jy ‘n vraag kon stel, wat sou dit wees?
PS Gebruik hierdie maklike skakel vir ‘n volledige lys van al Boekemakranka se e-boeke op Amazon